Peter Green

Peter Green (narodený ako Peter Allen Greenbaum; * 29. október 1946, Londýn, Spojené kráľovstvo† 25. júl 2020,  Canvey Island) bol blues-rockový gitarista a spoluzakladateľ skupiny Fleetwood Mac.

Mnohými je považovaný za najlepšieho bieleho bluesového gitaristu vôbec. Svoju profesionálnu kariéru začal v skupine Johna Mayalla, Bluesbrakers. V roku 1967 ju opustil, aby sformoval Fleetwood Mac, kde zotrval až do roku 1970, kedy pre prehlbujúce sa psychické problémy odišiel.

Peter Green nahral jeden sólový album a v podstate zmizol z hudobného diania až na nejaké drobné hosťovania. Striedal viacero zamestnaní, bol viackrát hospitalizovaný a koncom sedemdesiatych rokov sa znova vrátil k hudbe, nahrával pravidelne až do polovice osemdesiatych rokov, kedy sa znova utiahol do ústrania. Na podnet dlhoročného priateľa Nigela Watsona sa napokon druhýkrát po dlhej prestávke vrátil - založil s ním skupinu Splinter Group, s ktorou účinkoval osem rokov až do roku 2004, kedy ju opustil.

Iné projekty 

Fleetwood Mac
Anglickí bluesoví gitaristi
Anglickí rockoví gitaristi
Anglickí bluesoví speváci
Anglickí rockoví speváci
Osobnosti z Londýna